ai4bharat/Pralekha huggingface dataset:
سائنس اور ٹیکنالوجی کی وزارت
نو دریافت الیکٹرولائٹ ، بہتر امونیا ترکیب میں مدد کر سکتے ہیں
ایک نو دریافت آبی الیکٹرولائٹ جو الیکٹرو کیمیکل امونیا کی ترکیب کو زیادہ موثر بنانے میں مدد کر سکتا ہے سبز توانائی یا ہائیڈروجن پیدا کرنے والی صنعتوں کے لیے مفید ہو گا۔
الیکٹرو کیمیکل امونیا کی ترکیب بڑی حد تک آبی الیکٹرولائٹ ماحول میں نائٹروجن  کی ناقص حل پذیری کے ساتھ ساتھ مسابقتی ہائیڈروجن کے ارتقاء کے رد عمل سے محدود ہے۔ درپیش رکاوٹ یہ تھی کہ این2 کی کمی دراصل آبی مرکز میں واقع ہوئی ہے۔ ان مسائل کو حل کرنے کی کوشش میں، ’’محیطی‘‘ حالات کو زیادہ تر نظر انداز کیا جاتا ہے۔ محققین زیادہ تر کیمیائی ترقی پر کام کرتے ہیں، جبکہ الیکٹرولائٹ امپرووائزیشن ابھی بھی ابتدائی دور میں ہی باقی ہے۔ ایک حالیہ رپورٹ کے مطابق، نائٹروجن ریڈکشن ری ایکشن  سے متعلق 90.7 فیصد تحقیقی کاموں نے مناسب کیمیاوی نشوونما پر توجہ مرکوز کی ہے، جبکہ صرف 4.7 فیصد الیکٹرولائٹس پر کام کرنے کے لیے وقف کیے گئے ہیں۔
سائنس اور ٹیکنالوجی کےایک خودمختار ادارےانسٹی ٹیوٹ آف نینو سائنس اینڈ ٹکنالوجی، موہالی کے سائنس دانوں نے  نامی ایک نیا الیکٹرولائٹ متعارف کرایا ہے، جو نہ صرف میڈیم میں این2 -کیرئیر کے طور پر کام کرتا ہے بلکہ مکمل طور پر محیط تجرباتی حالات میں امونیا ) کی اعلی پیداوار فراہم کرنے کے لیے فعال میٹریل ٹرانزیشن میٹل ڈوپڈ نینو کاربن  کے ساتھ ایک مکمل ’’کو-کیٹالسٹ‘‘ کے طور پر کام کرتا ہے۔این ایچ-3کی اعلی پیداوار کی شرح صنعتی پیمانے پر پہنچ گئی اور کسی بھی دوسرے الیکٹرولائٹ میڈیم میں تقریباً تمام معیاری کیٹالسٹس سے تجاوز کر گئی۔ این ایچ 3 کے ماخذ کا اچھی طرح سے مطالعہ کیا گیا تھا اور اس کی تصدیق کی گئی تھی کہ بنیادی طور پر صاف شدہ این 2 گیس کی الیکٹرو کیمیکل کمی تاکہ این 2 کو این ایچ 3میں تبدیل کیا جا سکے۔
پی این اے ایس جریدے میں شائع ہونے والی یہ تحقیق پانی کے درمیانے درجے میں این 2 کی حل پذیری کے بارے میں دیرینہ مسائل کو حل کرنے اور این آر آر کے ذریعے محیط حالت میں امونیا کی صنعتی پیمانے پر پیداواری شرح کو حاصل کرنے کے لیے ایک نیا طریقہ ہے۔
ڈی ایس ٹی- ایس ای آر بی کی طرف سے تعاون یافتہ یہ کام، صارف کے لیے دوستانہ ایکویئس الیکٹرولائٹ  لاتا ہے جو محققین کو الیکٹرو کیٹالسٹس کی بہتر این آر آر کارکردگی کے لیے ایکویئس الیکٹرولائٹ ڈیزائننگ پر مزید کام کرنے کی ترغیب دے سکتا ہے۔ اس کام کے لیے ایک پیٹنٹ دائر کیا گیا ہے اور سائنسدان اب صنعتی پیمانے پر امونیا کی تیز رفتار پیداوار کے لیے الیکٹرولائزر بنانے پر کام کر رہے ہیں۔
اشاعت کا لنک: doi.org/10.1073/pnas.2204638119
مزید تفصیلات کے لیے، براہ کرم ڈاکٹر رامندر سندر دے سے رابطہ کریں، ای میل: rsdey@inst.ac.in۔
۰۰۰۰۰۰۰۰۰۰۰۰۰۰۰۰
ش ح۔ اع ۔ را
U. No. 142
(Visitor Counter : 108
وزیراعظم کا دفتر
19جون 2020 کو کل جماعتی میٹنگ پر بیان
نئی دہلی،20 جون :
گذشتہ روز کل جماعتی میٹنگ  میں وزیر اعظم کے ذریعہ کئے گئے تبصروں کو توڑ موڑ کر پیش کرنے کے لئے کچھ حلقوں میں کوششیں کی جارہی ہیں۔
وزیر اعظم نے واضح کیا تھا کہ لائن آف ایکچول کنٹرول  کی خلاف ورزی کرنے کی کسی بھی کوشش کا بھارت مضبوطی سے جواب دے گا۔ دراصل ، انہوں نے خصوصی طور پر زور دیا کہ ماضی میں اس طرح کے چیلنجوں کو نظرانداز کرنے کے برعکس ، ہندوستانی فورسز ایل اے سی کی کسی بھی خلاف ورزی کا فیصلہ کن انداز میں مقابلہ کرتی ہیں۔
کل جماعتی میٹنگ کو یہ بھی بتایا گیا تھا کہ اس بار چینی افواج ایل اے سی پر بہت زیادہ طاقت کے ساتھ آ گئی اور اس پر ہندوستان کا ردعمل بھی اسے کے مطابق رہا۔ جہاں تک ایل اے سی کی خلاف ورزی کا سوال ہے، اس کے سلسلہ میں یہ واضح طور پر کہا گیا کہ 15 جون کو گلوان میں تشدد اس لئے ہوا کیونکہ چینی فریق ایل اے سی کے قریب ڈھانچہ کھڑا کرنا چاہ رہا تھا اور اس طرح کے کام نہ کرنے کی بات نہیں مان رہا تھا۔
اے پی ایم کے مباحثوں میں وزیر اعظم کے تبصروں کا فوکس 15 جون کے گلوان کے واقعات پر تھا جس کے نتیجے میں 20 ہندوستانی فوجی اہلکاروں کی جانیں چلی گئی تھیں۔ وزیر اعظم نے ہماری مسلح افواج کو ان کی بہادری اور حب الوطنی کے لئے خراج عقیدت پیش کیا جنہوں نے وہاں چین کے ارادوں کو ناکام بنا دیا۔ وزیر اعظم کا یہ تبصرہ کہ ایل اے سی کے ہماری طرف چین کی کوئی موجودگی نہیں ہے ہماری مسلح افواج کی بہادری کے نتیجے میں پیدا شدہ صورتحال سے متعلق تھی۔ 16 بہار رجمنٹ کے فوجیوں کی قربانیوں نے چینی فریق کی جانب سے ڈھانچے کو کھڑا کرنے کی کوشش کو ناکام بنادیا اور اس دن اس جگہ پر ایل اے سی کی خلاف ورزی کی کوشش کو بھی ناکام بنا دیا۔
وزیر اعظم کے الفاظ کہ "جن لوگوں نے ہماری سرزمین پر قبضہ کرنے کی کوشش کی انہیں ہمارے بہادر بیٹوں نے منھ توڑ سبق سکھا دیا" ۔ وزیر اعظم نے یہ بھی زور دے کر کہا ، "میں آپ کو یقین دلانا چاہتا ہوں کہ ہماری مسلح افواج ہماری سرحدوں کے تحفظ کے لئے کوئی کسر نہیں چھوڑیں گی‘‘۔
ہندوستانی علاقہ کیا ہے یہ ہندوستان کے نقشے سے واضح ہے۔ یہ حکومت اس کے تئیں مضبوطی سے پابند عہد ہے۔ جہاں تک کچھ غیر قانونی قبضوں کا سوال ہے، اے پی ایم کو بڑی تفصیل سے بتایا گیا کہ کس طرح گذشتہ 60 سالوں میں ، 43،000 مربع کلومیٹر سے زیادہ علاقے کو کن حالات میں کھونا پڑا جس سے یہ ملک بخوبی واقف ہے۔ یہ بھی واضح کیا گیا کہ یہ حکومت ایل اے سی کی کسی یکطرفہ تبدیلی کی اجازت نہیں دے گی۔
ایسے وقت میں جب کہ ہمارے بہادر فوجی ہماری سرحدوں کی حفاظت کررہے ہیں ، یہ بدقسمتی ہے کہ ان کے حوصلے پست کرنے کے لئے ایک غیرضروری تنازعہ کھڑا کیا جارہا ہے۔ حالانکہ، کل جماعتی میٹنگ میں اہم جذبات قومی بحران کے وقت حکومت اور مسلح افواج کے لئے صاف صاف حمایت میں تھے۔ ہمیں یقین ہے کہ حوصلہ افزا پروپیگنڈا سے ہندوستانی عوام کے اتحاد میں کوئی کمی نہیں آئے گی۔
کامرس اور صنعت کی وزارتہ
کاروبار اور شہریوں پر ضوابط کی تعمیل کا بوجھ کم کرنے کے لیے ایک ریگولیٹری کمپلائنس پورٹل شروع کیا جائے
اصلاحات سے متعلق حکومت ہند کے عزم کی وسعت کا اندازہ وزیراعظم نریندر مودی کی بصیرت افروز قیادت کے تحت ملک گیر پیمانے پر کی جانے والی اصلاحات سے لگایا جاسکتا ہے۔ اس کا اظہار عالمی بینک کی اس رپورٹ سے بھی ہوتا ہے، جس کے مطابق 2014 میں اس کی درجہ بندی کی فہرست میں ہندوستان کا مقام کاروباری سہولت کے معاملے میں 142 واں تھا، جبکہ 2019 میں یہ ترقی کرکے 63ویں مقام پر پہنچ گیا۔
آتم نربھر بھارت کے خواب کو شرمندہ تعبیر کرنے کے لیے مرکزی وزارتوں اور ریاستوں/ مرکز کے زیر انتظام علاقوں کے ذریعہ کاروبار اور شہریوں پر سے ضوابط پر عمل داری کا بوجھ کم کرنے کی غرض سے جدید ترین اصلاحات کا مشن شروع کیا جارہاہے۔ بزنس اور شہریوں کے ساتھ رابطہ کاری کو آن لائن، شفاف اور پابند وقت بنانا حکومت کی اولین ترجیحات میں شامل ہیں۔
کابینہ سکریٹری نے وزارت تجارت وصنعت کے محکمہ برائے فروغ صنعت و اندرونی تجارت  کو کاروبار اور شہریوں پر سے تعمیل ضوابط کا بوجھ کم کرنے کے عمل کو مربوط بنانے کے لیے نوڈل محکمہ کی حیثیت سے کام کرنے کی ہدایت دی ہے۔ مرکزی وزارتوں/ شعبوں اور ریاستوں/ مرکز کے زیر انتظام علاقوں میں ڈی پی آئی آئی ٹی اس پابندی کے بوجھ کو کم کرنے کا کام کررہا ہے، جس سے کاروبار کے وقت اور پیسے دونوں کا نقصان ہوتا ہے۔
ڈی پی آئی آئی ٹی کی طرف سے یکم جنوری 2021 کو ریگولیٹری کمپلائنس پورٹل کا آغاز اس سمت میں ایک اہم قدم ہے۔ اس پورٹل کا مقصد ان پریشان کن پابندیوں کو بوجھ کم کرنے کے لیے شہریوں، صنعتوں اور حکومت کے درمیان پل کا کام کرنا ہے۔ یہ اپنی قسم کا پہلا ادارہ ہوگا، جہاں مرکزی اور ریاستی سطح پر تعمیلات کا ریکارڈ موجود رہے گا۔
تمام مرکزی وزارتی اور ریاستیں/ مرکز کے زیر انتظام علاقے اپنے اپنے دائرہ اثر میں آنے والے قوانین اور ضابطوں کا جائزہ لیں گے۔ تمام کارروائیوں کو معقول اور سادہ بنانے اور پریشان کن تعمیلات کو ہٹانے، قوانین میں نرمی پیدا کرنے اور بے اثر قسم کے ضابطوں کو منسوخ کرنے کے لیے ایک ایکشن پلان پر عمل کیا جائے گا۔ تمام تفصیلات پورٹل پردستیاب رہیں گی۔ تجارتی اداروں کے صنعت، جیسے سی آئی آئی، فکی اور ایسوچیم سے متعلق افراد بھی اپنی عمل آوری اور مجوزہ سفارشات یہاں پیش کرنے کے مجاز ہوں گے۔ جن کا سرکاری حکام کے ذریعے جائزہ لیے جانے کے بعد ریگولیٹری کمپلائنس کا بار کم کرنے کے لیے مناسب اقدام کیا جائے گا۔
اس پورٹل کی کارکردگی اور سرگرمیوں کا سرکاری افسران باریکی سے جائزہ لیں گے۔ کابینی سکریٹری تمام تعمیلات اور مرکزی وزارتوں/ محکموں اور ریاستوں/ مرکز کے زیر انتظام علاقوں میں دی جانے والی درخواستوں کی صورت حال کا موقع پر ہی بھرپور جائزہ لیں گے۔ نگرانی اور جانچ کے لیے ہر وزارت/ محکمے/ریاست/ مرکز کے زیر انتظام علاقے کے اقدامات کے متعلق رپورٹ بھی تیار کی جائیں گی۔
ریگولیٹری کمپلائنس پورٹل آتم نربھر بھارت کے خواب کو پورا کرنے، صنعتوں کے کاروبار اور شہریوں کے گزربسر میں آسانی پیدا کرنے میں مددگار ثابت ہوگا۔
ڈی پی آئی آئی ٹی نے تمام وزارتوں اور ریاستوں کو اس پورٹل سے مانوس کرنے کے لیے 04.01.2021 تا 14.01.2021، اکیس تربیتی اجلاس منعقد کیے۔ ایسے مزید 12 اجلاس 18 جنوری سے 23 جنوری2021 تک کیے جانے ہیں۔ مرکزی وزارتوں اور ریاستوں کے نوڈل افسران کے ذریعے پورٹل میں تفصیلات داخل کرنے کے حوالے سے تفصیلی رپورٹس بھی ان تربیتی اجلاسوں میں شامل کی جائیں گی۔
وزارت سیاحت
جناب انل سہسربدھے نے مدھیہ پردیش کےطلبا سے ، اُن کے ناگالینڈ کے پانچ روزہ دورے کے تحت دورانِ سفر نئی دہلی میں بات چیت کی
ایک بھارت شریشٹھ بھارت پہل قدمی کے تحت جوڑی دار ریاستوں کے درمیان طلبا کے باہمی تبادلے میں پورے بھارت کے تقریباً 750 طلبا دیگر ریاستوں کا دورہ کریں گے
جاری ملک گیر آزادی کا امرت مہوتسو – ایک بھارت شریشٹھ بھارت  طلبا کے باہمی تبادلے کے پروگرام کے ایک جزو کے طور پر، مدھیہ پردیش کے 50 طلبا نے ، جمعرات کے روز ناگالینڈ کے اپنے پانچ روزہ دورے کے آغاز سے قبل اے آئی سی ٹی ای کے چیئرمین جناب انل سہسربدھے سے ملاقات کی۔
اس بات چیت میں تعلیم کی مرکزی وزارت اور آل انڈیا کونسل فار ٹیکنیکل ایجوکیشن ، نئی دہلی کا تعاون شامل تھا، اور اس موقع پر ان کے سینئر کارکنان بھی موجود تھے۔
یہ بات قابل ذکر ہے کہ مدھیہ پردیش اور ناگالینڈ اس پروگرام کے تحت جوڑی دار ریاستیں ہیں۔ اس پروگرام کا مقصد ریاست/ مرکز کے زیر انتظام علاقہ کی جوڑی بناکر ، مختلف ریاستوں/مرکز کے زیر انتظام علاقوں کے عوام کے درمیان بات چیت اور باہمی تفہیم کو فروغ دینا ہے۔
اس موقع پر بات کرتے ہوئے، جناب سہسربدھے نے کہا کہ مدھیہ پردیش کے اعلیٰ تعلیمی اداروں  اور اسکولوں کے طلبا کے لیے یہ باہم اثرپذیر پروگرام جوڑی دار ریاستوں کے درمیان کل ہند سطح پر طلبا کے باہم تبادلے کا ایک حصہ ہے۔ ہمیں مدھیہ پردیش کے طلبا کا جوش و خروش دیکھ کر بہت خوشی ہوئی جو اپنے پانچ روزہ دورے کے دوران ناگالینڈ کی ثقافت کو قریب سے جانیں گے۔
محترمہ رِیا لوہیا، محترمہ انامِکا رائے، جناب جسٹن اور جناب دیویانش شریواستو نے کہا کہ اس بات چیت کا اہتمام اے آئی سی ڈی ای کے ذریعہ دہلی میں ہمارے مختصر قیام کے دوران کیا گیا۔ اور اس طرح قومی راجدھانی میں ہمارا مختصر قیام ہمارے اے کے اے ایم-ای بی ایس بی اسٹوڈنٹ ٹور پروگرام کے متعدد خوشگوار اور یادگار واقعات میں سے ایک ثابت ہوا۔ ہم اس پروگرام کا حصہ بن کر بہت خوش ہیں اور ہم بامعنی دورے اور ناگالینڈ اور اس کے عوام کے بارے میں مزید معلومات حاصل کرنے کے لیے پرامید ہیں۔
اس موقع پر ڈاکٹر رویندر کمار سونی ، ڈاکٹر نکھل کانت ، جناب منوج سنگھ  بھی موجود تھے اور انہوں نے بھی طلبا سے بات چیت کی۔
محنت اور روزگار کی وزارت
روزاگار کے متلاشی اور روزگار کے موقعے پیدا کیے گئے
نئی دہلی،08 مارچ، 2021/ اعداد و شمار اور پروگرام پر عمل درآمد کی وزارت کے اعداد و شمار سے متعلق قومی دفتر این ایس او نے روزگار اور بے روزگاری سے متعلق سالانہ پیریوڈک لیبر فورس سروے  کیا۔ پی ایل ایف ایس 19-2018 کے مطابق ، کارکنوں کی آبادی کا تخمینہ تناسب اور 15 سال اور اس سے زیادہ کے افراد کے لیے بے روزگاری کی شرح عمومی صورتحال کے تحت  ملک میں 47.3 فیصد اور 5.8 فیصد تھی ۔
حکومت نے غیر منظم شعبے کے کارکنوں کے لیے روزگار کے موقع پیدا کرنے کے غرض سے آتم نربھر مالی پیکیج کے حصے کے طور پر 27 لاکھ کروڑ روپے سے زیادہ کی مالی ترغیبات کا اعلان کیا ہے، جس کا مقصد ایم ایس ایم ای کو مستحکم بنانا اور دیہی معیشت کو فروغ دینا ہے۔ اس میں وہ بہت سے اقدامات بھی شامل ہیں جو ان شعبوں کے لیے ڈھانچہ جاتی اصلاحات کے طور پر کیے گئے ہیں۔ جن میں زرعی شعبے کے ضابطوں کو ختم کرنا ، ایم ایس ایم ای کی تاریخ میں تبدیلی کرنا، پی ایس یو سے متعلق نئی پالیسی ، کوئلہ کانوں کو تجارتی شکل دینا، دفاع اور خلا کے شعبے میں ایف ڈی آئی کی حدود میں اضافہ، صنعتی ارضیاتی بینک قائم کرنا، بجلی محصول سے متعلق نئی پالیسی اور شعبہ جاتی اصلات شروع کرنے کے لیے ریاستوں کو ترغیبات دینا شامل ہے۔
لیبر اور روزگار کے وزیر مملکت جناب سنتوش کمار گنگوار نے لوک سبھا میں آج ایک تحریری جواب میں یہ معلومات فراہم کیں۔
۔۔۔
م ن ۔ اس۔ ت ح ۔
U –2290
(Visitor Counter : 70
نوجوانوں کے امور اور کھیل کود کی وزارت
حکومت ہندکی نوجوانوں کے امور اور کھیلوں کی وزارت نے قومی کھیل ایوارڈز 2023 کے لیے درخواستیں طلب کی ہیں
حکومت ہند کی نوجوانوں کے امور اور کھیلوں کی وزارت نے قومی کھیل ایوارڈز 2023 کے لیے درخواستیں طلب کی ہیں۔ قومی کھیل ایوارڈز 2023 کے لیے اہل کھلاڑیوں/ کوچز/ اداروں/ یونیورسٹیوں سے درخواستیں طلب کی گئی ہیں۔ درخواستیں صرف آن لائن موڈ میں مدعو کی جا رہی ہیں۔ وقف پورٹل، ایوارڈ کے رہنما خطوط کے مطابق اہل درخواست دہندگان کو حکام/افراد کی سفارش کے بغیر، صرف ذاتی طور پر ہی پورٹل dbtyas-sports.gov.inپر آن لائن خود درخواست دینے کی اجازت ہے۔ آن لائن درخواست میں درپیش کسی بھی دقّت کی صورت میں، درخواست گزار ای میل آئی ڈی sportsawards-moyas[at]gov[dot]inیا ٹیلی فون نمبر 011-23387432پر کسی بھی کام کے دن صبح نو بجےسے شام ساڑھے پانچ بجے تک یا ٹول فری نمبر1800-202-5155, 1800258-5155  کھیل کے محکمے سے رابطہ کر سکتا ہے۔ ایوارڈ کے لیے اہل کھلاڑیوں کی درخواست 2 نومبر 2023 کو رات 11 بجکر 59 منٹ پر پورٹل dbtyas-sports.gov.inپر جمع کرانی ہوگی۔ آخری تاریخ کے بعد موصول ہونے والی درخواست پر غور نہیں کیا جائے گا۔
کھیلوں میں بہترین کارکردگی کو تسلیم کرنے اور انعام دینے کے لیے ،ہر سال اسپورٹس ایوارڈز دیے جاتے ہیں۔ میجر دھیان چند کھیل رتن ایوارڈ، کھیلوں کے میدان میں چار سال کی مدت میں ایک کھلاڑی کی طرف سے نمایاں اور شاندار کارکردگی کے لیے دیا جاتا ہے۔ ارجن ایوارڈ چار سال تک مسلسل شاندار کارکردگی کے لیے دیا جاتا ہے۔ دروناچاریہ ایوارڈ ،کوچز کو باوقار بین الاقوامی کھیلوں کے مقابلوں میں تمغہ جیتنے والوں کو تیار کرنے کے لیے دیا جاتا ہے جبکہ دھیان چند ایوارڈ، کھیلوں کی ترقی میں تاحیات شراکت کے لیے دیا جاتا ہے۔ راشٹریہ کھیل پروتساہن پرسکار ،کارپوریٹ اداروں اور افراد کو دیا جاتا ہے جنہوں نے کھیلوں کے فروغ اور ترقی کے شعبے میں نمایاں کردار ادا کیا ہو۔ مولانا ابوالکلام آزاد  ٹرافی، یونیورسٹی کو انٹر یونیورسٹی ٹورنامنٹس میں مجموعی طور پر اعلیٰ کارکردگی کے لیے دی جاتی ہے۔
حکومت ہند کی نوجوانوں کے امور اور کھیلوں کی وزارت، ہر سال اسپورٹس ایوارڈز کے لیے درخواستیں طلب کرتی ہے۔ سال 2023 کے ان اسپورٹس ایوارڈز کے لیے درخواستیں طلب کرنے والے نوٹیفکیشن ، www.yas.nic.in ویب سائٹ پر اپ لوڈ کر دیے گئے ہیں۔ انڈین اولمپک ایسوسی ایشن/ اسپورٹس اتھارٹی آف انڈیا/ تسلیم شدہ نیشنل اسپورٹس فیڈریشنوں/ اسپورٹس پروموشن بورڈوں / ریاستی اور مرکز کے زیر انتظام علاقوں کی حکومتوں وغیرہ کو بھی اسی کے مطابق نوٹیفائی کیا جاتا ہے۔
محنت اور روزگار کی وزارت
وزیر دفاع جناب راج ناتھ سنگھ نے ویڈیو کانفرنسنگ کے توسط سے کووڈ-19 کے لئے اولین موبائل ٹیسٹنگ کا آغاز کیا
نئی دہلی، 24اپریل2020،وزیر دفاع جناب راج ناتھ سنگھ نے ویڈیو کانفرنس کے توسط سے محنت اور روزگار کے وزیر مملکت جناب سنتوش کمار گنگوار، داخلی امور کے وزیر مملکت جناب جی کشن ریڈی، تلنگانہ حکوت کے میونسپل انتظامیہ اور شہری ترقیات، صنعتوں اور آئی ٹی ، ای اینڈ سی کے وزیر جناب کے ٹی راما راؤ اور حکومت تلنگانہ کے محنت اور روزگار، کارخانوں کے وزیر جناب سی ملا ریڈی کی مقتدر موجودگی میں نئی دلی سے کووڈ-19 کے لئے وقف نمونہ جمع کرنے والی ملک کی موبائل تجربہ گاہ، جس کا نام ‘‘ موبائل بی ایس ایل -3 وی آر ڈی ایل تجربہ گاہ’’ کو ملک کے نام وقف کیا۔
اس تجربہ گاہ کو دفاعی تحقیق اور ترقیات کے ادارے  ، وزارت دفاع ، حکومت ہند نے ای ایس آئی سی میڈیکل کالج اینڈ ہاسپٹل، سنتا نگر  کے تعاون و اشتراک سے، انڈین کونسل آف میڈیکل ریسرچ ، حکومت تلنگانہ سے با قاعدہ اجازت لے کر وضع کیا ہے۔
اس موقع پر اظہار خیال کرتے ہوئے وزیر دفاع نے 15دنوں کی ریکارڈ مدت میں اس بایو سلامتی سطح -2اور سطح -3 کی تجربہ گاہ کے قیام کے لئے ڈی آر ڈی او اور ای ایس آئی سی کی کوششوں کی ستائش کی ہے۔ اس طرح کے تجربہ گاہ تیار کرنے میں عام طور پر تقریباً 6 مہینے کا وقت لگتا ہے۔ انہوں نے کہا کہ اس جانچ سہولت کے تحت ایک دن میں ایک ہزار سے زائد نمونوں کو زیر جانچ لایا جا سکے گا اور اس کے توسط سے کووڈ-19 سے نبردآزما ہونے کی ہمارے ملک کی صلاحیت میں قابل قدر اضافہ ہوگا۔ وزیر محنت جنا ب سنتوش کمار گنگوار نے بھی اس موقع پر خطاب کیا اورانتہائی مختصر مدت میں اس تجربہ گاہ کی تیاری کےلئے ڈی آر ڈی او اور ای ایس آئی سی کی کوششوں کی ستائش کی۔
۔۔۔۔۔۔۔۔۔۔
م ن۔ک ا۔
U-1993
(Visitor Counter : 136
صحت اور خاندانی بہبود کی وزارت
سیرم انسٹی ٹیوٹ آف انڈیا  نے 25مئی 2021 تک مرکز سے کووِڈ ویکسین کی اپنی تمام مصنوعات کے لئے معاہدہ نہیں کیا ہے
ریاستی حکومتیں متعین شدہ رعایتی قیمتوں اور تیز رفتار کووِڈ۔19 ٹیکہ کاری حکمت عملی کے مطابق ٹیکہ مینوفیکچررس سے کووِڈ ٹیکے کی خوراکیں خریدنے کے لئے آزاد ہیں
نئی دہلی، 22 اپریل 2021: میڈیا کی کچھ خبروں میں کہا گیا ہے کہ سیرم انسٹی ٹیوٹ آف انڈیا  نے 25 مئی 2021 تک اپنی تمام مصنوعات کے لئے مرکز سے معاہدہ کیا ہے اور اس لیے اس تاریخ تک ریاستی حکومتیں ایس آئی آئی سے ٹیکوں کی خریداری نہیں کر پائیں گی۔
میڈیا میں شائع ہوئیں یہ خبریں غلط حقائق پر مبنی ہیں اور ان کی کوئی بنیاد نہیں ہیں۔
ملک گیر ٹیکہ کاری مہم کی توسیع کرنے اور اسے آسان بنانے کے مقصد سے، مرکزی حکومت نے 19 اپریل 2021 کو قیمتوں میں تخفیف اور قومی کووِڈ۔19 ٹیکہ کاری حکمت عملی کو رفتار عطا کی جو یکم مئی 2021 سے نافذ ہوگی۔
متعین کی گئی واجبی قیمت اور قومی سطح پر کووِڈ۔19 ٹیکہ کاری حکمت عملی کی ایک خصوصیت یہ ہے کہ ’’ٹیکہ مینوفیکچرر ادارے سینٹرل ڈرگس لیباریٹری  کے ذریعہ جاری اپنی ماہانہ خوراک کا 50 فیصد حصہ حکومت ہند کو فراہم کریں گے اور بقیہ 50 فیصد خوراکیں ریاستی حکومتوں کو اور حکومت ہند کے علاوہ دیگر چینلوں کو سپلائی کرنے کے لئے آزاد ہوں گے۔‘‘ریاستی حکومتیں ٹیکے تیار کرنے والوں سے ٹیکوں کی خوراکیں خریدنے کے لئے آزاد ہیں۔
اس لیے، یہ بالکل واضح ہے کہ کسی بھی ٹیکہ مینوفیکچرر کے پاس دستیاب سی ڈی ایل کے ذریعہ منظور کردہ مجموعی خوراکوں میں سے 50 فیصد خوراکیں بھارتی حکومت کے علاوہ دیگر چینلوں کے لئے ہر مہینے دستیاب ہوں گی۔
یہ حکمت عملی:
https://www.mohfw.gov.in/pdf/LiberalisedPricingandAcceleratedNationalCovid19VaccinationStrategy2042021.pdf
پر دستیاب ہے۔
پریس ریلیز
https://pib.gov.in/PressReleasePage.aspx?PRID=1712710  پر دستیاب ہے۔
وزارت خزانہ
سی بی ٹی ڈی نے جائزہ سال 2024-2023 کے لئے فارم 10بی؍ 10بی بی اور فارم آئی ٹی آر-7 داخل کرنے کی مقررہ تاریخ بڑھا دی
مالی سال 2024-2023 کے لیے فارم 10بی/ فارم 10بی بی میں آڈٹ رپورٹس پیش کرنے کی مقررہ تاریخ جو کہ 30.09.2023 رہی اب سنٹرل بورڈ آف ڈائریکٹ ٹیکسز  نے 31.10.2023 تک بڑھا دی ہے۔
سال 2024-2023 کے لیے فارم آءی ٹی آر-7 میں آمدنی کی واپسی کی مقررہ تاریخ جو کہ 31.10.2023 رہی وہ بھی 30.11.2023 تک بڑھا دی گئی ہے۔
سی بی ٹی ڈی سرکلر نمبر 16/2023 میں 225/177/2023/آءی ٹی اے-II مورخہ 18.09.2023 جاری كر دیا گیا ہے۔ مذکورہ سرکلر www.incometaxindia.gov.in
پر دستیاب ہے۔
جدید اور قابل تجدید توانائی کی وزارت
کہاوتیں بنام حقائق
یہ بات پوری طرح جھوٹ ہے کہ مرکزی حکومت نے کسی بھی ریاست پر دباؤ ڈالا ہے کہ وہ کسی خاص ڈیولپر سے قابل تجدید توانائی خریدے
قابل تجدید توانائی کی تمام سرکاری خرید ایس ای سی آئی کے ذریعے کھلی بولیوں کے ذریعے کی جاتی ہے
یہ بات پوری طرح جھوٹ ہے کہ مرکزی حکومت کسی ریاست پر دباؤ ڈال رہی ہے کہ وہ کسانوں کو دیئے جانے والے بجلی کنکشن کا میٹر نصب کریں ، بجلی اور نئی و قابل تجدید توانائی کے وزیر جناب آر کے سنگھ نے کہا
نئی دہلی،15 فروری، 2022/ تلنگانہ کے وزیر اعلیٰ نے جَنگاؤں ضلع کے صدر دفتر میں 11.02.2022 کو جو تقریر کی تھی اس کا متن بجلی اور نئی و قابل تجدید توانائی کی وزارت میں دیکھا ہے۔ بجلی اور ایم این آر ای کے وزیر جناب آر کے سنگھ نے کہا کہ یہ بالکل جھوٹ ہے۔
یہ کہنا پوری طرح جھوٹ ہے کہ مرکزی حکومت نے کسی ریاست کو مجبور کیا ہے کہ وہ قابل تجدید توانائی کسی مخصوص ڈیولپر سے ہی خریدے۔ ریاستیں اپنی نیلامی کا انعقاد کرنے کے لیے اور قابل تجدید توانائی کی خریداری کسی بھی ڈیولپر سے کرنے کے لیے آزاد ہیں۔ بھارت کے شمسی توانائی کے کورپوریشن نے بھی قابل تجدید توانائی کی کھلی بولیوں کا انعقاد کرتا ہے جس میں بہت سی کمپنیاں ایک دوسرے کا مقابلہ کرتی ہیں اور جو کمپنیاں سب سے کم محصول کی پیشکش کرتی ہیں انھیں کھلی بولی کے ذریعے شفاف طریقے سے منتخب کر لیا جاتا ہے ۔ اس کے بعد ریاستیں اپنی ضرورت کے مطابق ان کمپنیوں سے بجلی خرید لیتی ہے۔ یہ ریاستیں بولیوں میں بتائی گئی حتمی شرحوں پر بجلی خریدیں یا نہیں اس کا فیصلہ پوری طرح ریاستیں کرتی ہیں۔ لہذا وزیراعلیٰ کی طرف سے دیا گیا بیان پوری طرح جھوٹا ہے۔
جہاں تک قابل تجدید توانائی کی خریداری کی ذمہ داری کا سوال ہے یہ ملکوں کی طرف سے کیے گئے بین الاقوامی عہد کا حصہ ہے کہ وہ توانائی کی ترسیل ، روایتی ایندھن کے بجائے غیرروایتی ایندھن کے ذریعے کریں گی۔ آج کے حالات میں پوری دنیا ابتر ہوتے ہوئے ماحول ، مضر صحت گیسوں کے زیادہ اخراج اور عالمی تمازت سے پریشان ہیں اور سبھی بڑے ملکوں نے وعدہ کیا ہے ہ وہ روایتی ایندھن کے بجائے غیرروایتی ایندھن کا استعمال کریں گے اور قابل تجدید توانائی کا استعمال کرتے ہوئے مضر صحت گیسوں کے اخراج میں کمی لائیں گے۔ سبھی بڑی معیشتوں نے عزم کیا ہے کہ وہ مختلف تاریخوں تک مضر صحت گیسوں کا اخراج بالکل بند کر دیں گے۔ ترقی یافتہ ملکوں نے مضر صحت گیسوں کا اخراج 2050 تک پوری طرح بند کرنے کا عہد کیا ہے۔ بھارت نے مضر صحت گیسوں کا اخراج 2070 تک پوری طرح بند کرنے کا عہد کیا ہے۔
۔۔۔
ش ح ۔ اس۔ ت ح ۔
U –1655
(Visitor Counter : 101
سماجی انصاف اور تفویض اختیارات کی وزارت
معزز صدر اور وزیر اعظم نے بابا صاحب ڈاکٹر بی آر امبیڈکر کو خراج عقیدت پیش کیا
معزز صدر محترمہ دروپدی مرمو، نائب صدر شری جگدیپ دھنکھر، وزیر اعظم جناب نریندر مودی، لوک سبھا کے اسپیکر جناب اوم برلا اور مرکزی وزیر برائے سماجی انصاف اور تفویض اختیارات ڈاکٹر وریندر کمار اور دیگر وزراء، مختلف وزارتوں کے سرکردہ معززین نے 6 دسمبر کو پارلیمنٹ ہاؤس میں اپنے مہاپرینیروان دیوس پر ڈاکٹر بابا صاحب امبیڈکر کو گلہائے عقیدت نذر کیے۔
ماحولیات، جنگلات اور موسمیاتی تبدیلی کی وزارت
سی اے کیو ایم نے مانسون میں پیش رفت کے ساتھ این سی آر کو سر سبز بنانے کے ایکشن پلان کے نفاذ میں اضافہ کیا
دلّی این سی آر میں 018190447 کی شجر کاری مکمل کی گئی
این سی آر اور آس پاس کے علاقوں میں فضائی معیار کے بندوبست کا کمیشن  ، قومی راجدھانی خطے  میں فضائی آلودگی کو کم کرنے کی اپنی کوششوں کو جاری رکھتے ہوئے ، سبزہ زار کے رقبے میں اضافہ کرنے اور بڑے پیمانے پر شجر کاری کرنے کے اپنے ایکشن پلان میں قومی خطہ راجدھانی دلّی اور این سی آر کے ہریانہ، اتر پردیش اور راجستھان کے اضلاع میں شجرکاری کی پیش رفت کا جائزہ ہے رہا ہے۔ این سی آر کے ہریانہ ، راجستھان ، اتر پردیش کے اضلاع اور این سی ٹی دلّی میں شجر کاری کے 33456541 شجر کاری کے نظر ثانی شدہ ہدف میں 018190447 کی شجر کاری حاصل کرلی گئی ہے یعنی 20 جولائی تک 54 فی صد سے زیادہ ہدف حاصل کر لیا گیا ہے ۔
سال 23-2022 ء کے لئے منصوبے میں پچھلے سال کے مقابلے شجرکاری کے اہداف میں ہریانہ ، راجستھان ، یو پی اور جی این سی ٹی ڈی کی حکومتوں نے سال 23-2022 ء کے لئے شجر کاری کے ہدف میں اضافہ کیا ہے ۔ 20 جولائی ، 2022 ء تک این سی ٹی ، دلّی نے 3506900 شجر لگانے کے ہدف کے لئے 838416 کی شجر کاری مکمل کر لی ہے ؛ اتر پردیش کے این سی آر اضلاع نے 15236379 پیڑ لگائے ہیں ، جب کہ اس کا ہدف 18739565 ہے ؛ ہریانہ  1706152 کی شجر کاری کر چکا ہے ، جب کہ اس کا ہدف 10156447 ہے اور راجستھان کے دو این سی آر اضلاع میں 409500 پیڑ لگائے گئے ہیں ، جب کہ اس کا ہدف 1053629 ہے ۔نظر ثانی شدہ ہدف کے مقابلے این سی آر ہریانہ ، این سی آر اتر پردیش، این سی آر راجستھان اور این سی ٹی دلّی کے ذریعے حاصل کئے گئے ہدف کا فی صد بالترتیب 16.7 فی صد، 81.3 فی صد، 38.8 فی صد اور 23.9 فی صد ہے ۔
ہریانہ اور راجستھان کی این سی آر ریاستوں اور جی این سی ٹی ڈی کو اپنی کوششیں تیز کرنے کی ضرورت ہے۔ ان ریاستوں کو ہدایت دی گئی ہے کہ وہ اپنے متعلقہ اہداف کو مدنظر رکھتے ہوئے شجر کاری کی رفتار میں اضافہ کریں اور اگست کے شروع میں 31 جولائی ، 2022 ء تک پیش رفت کی صورت حال کو اپ ڈیٹ کریں۔ کمیشن نے قومی راجدھانی کے علاقے میں شجرکاری مہم کو آگے بڑھانے کے لئے یونیورسٹیوں، اعلیٰ تعلیم اور تحقیقی اداروں سمیت مختلف اہم فریقین کو شامل کرنے کے لئے ایک پہل کی ہے۔
کمیشن اگست میں این سی آر ریاستوں اور این سی ٹی ڈی کے ساتھ شجرکاری کی پیش رفت کا ایک بار پھر جائزہ لے گا۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8013
(Visitor Counter : 73
وزارت خزانہ
ایمر جنسی کریڈٹ لائن گارنٹی اسکیم  1.0 اور 2.0 کو 30 جون ، 2021 ء تک توسیع دی گئی
میزبانی ، سفر اور سیاحت ، تعلقاتِ عامہ اور کھیل کود کے سیکٹر میں صنعتوں کے لئے ای سی ایل جی ایس کی نئی ونِڈو 3.0
نئی دلّی ، 31 مارچ / خدمات کے کچھ شعبوں میں کووڈ – 19 وباء کے مسلسل پڑنے والے منفی اثرات کا اعتراف کرتے ہوئے حکومت نے میزبانی، سفر اور سیاحت ، تعلقاتِ عامہ اور کھیل کود کے شعبوں میں کاروباری اکائیوں کا احاطہ کرنے کے لئے ایمر جنسی کریڈٹ لائن گارنٹی اسکیم  کے دائرۂ کار کو بڑھا کر ای سی ایل جی ایس 3.0 میں توسیع کی ہے ، جس میں 29 فروری ، 2020 ء کو ، کل قابلِ ادائیگی قرضہ 500 کروڑ روپئے سے زیادہ نہ ہو اور اگر کچھ ہے تو یہ 60 دن یا اس سے کم کے لئے ہونا چاہیئے ۔
ای سی ایل جی ایس 3.0 میں 29 فروری 2020 ء تک تمام قرض دینے والے اداروں کے بقایا قرضوں میں 40 فی صد تک توسیع کرنے کی گنجائش ہے ۔ ای سی ایل جی ایس 3.0 کے تحت دیئے گئے قرضوں کی مدت 6 سال ہو گی ، جس میں دو سال کی رعایتی مدت بھی شامل ہے۔
اس کے علاوہ ، ای سی ایل جی ایس یعنی ای سی ایل جی ایس 1.0 ، ای سی ایل جی ایس 2.0 ، اور ای سی ایل جی ایس 3.0 کی توثیق 30 جون 2021 ء تک یا 3 لاکھ کروڑ روپئے کی گارنٹی کے اجرا تک بڑھا دی گئی ہے۔ اسکیم کے تحت ادائیگی کی آخری تاریخ میں 30 ستمبر 2021 ء تک توسیع کی گئی ہے۔
اس منصوبے میں ، جو ترمیمات کی گئی ہیں ، وہ اہل فیض حاصل کرنے والوں کے لئے اضافی فنڈنگ کی سہولیات کی دستیابی میں ایم ایل آئی کو مراعات فراہم کرنے میں مدد گار ثابت ہوں گی اور اقتصادی بحالی ، ملازمتوں کے تحفظ اور روز گار پیدا کرنے کے لئے ساز گار ماحول تشکیل دینے میں بھی بہت بہت مدد گار ہوں گی ۔
اس سلسلے میں نظرثانی شدہ عملی رہنما خطوط نیشنل کریڈٹ گارنٹی ٹرسٹی کمپنی لمیٹیڈ  کے ذریعہ جاری کئے جائیں گے۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3245
(Visitor Counter : 165